cyanic-selkie/wikianc huggingface dataset:
Kansainvälinen solidaarisuussäätiö
Nicaragua
Solidaarisuus on toiminut Nicaraguassa 1980-luvun alusta lähtien. Toiminta on laajentunut asteittain köyhyyden poistamiseen, tuloerojen kaventamiseen ja koulutuksen sekä sukupuolten välisen tasa-arvon lisäämiseen. Erityisesti järjestö tukee pienviljelijöiden tuotannon parantamista kestävällä tavalla. Toimimalla yhteistyössä paikallisten osuuskuntien ja järjestöjen kanssa Solidaarisuus vahvistaa Nicaraguan kansalaisyhteiskuntaa ja varmistaa hankkeiden tuloksellisuuden. Solidaarisuudella on useita hankkeita Nicaraguassa.
Somalimaa
Solidaarisuus on toiminut Somalimaassa vuosituhannen vaihteesta lähtien. Solidaarisuuden hankkeet pyrkivät kohentamaan ihmisten toimeentuloa ja vastaamaan kehittyvän maan yhteiskunnallisiin tarpeisiin. Somalimaan ruokaturvaa pyritään edistämään maataloutta parantamalla ja uusia toimintamuotoja kehittämällä. Solidaarisuus myös parantaa naisten asemaa Somalimaassa naisten sukuelinten silpomisen vastaisten hankkeiden avulla.
Solidaarisuus on ainoa suomalainen kehitysyhteistyöjärjestö, jolla on ollut yli kymmenen vuoden ajan pysyvä toimisto Somalimaassa.
Kenia
Solidaarisuuden uusin ohjelmamaa on Kenia. Siellä on voimassa suhteellisen kattava oikeusjärjestelmä naisten oikeuksien turvaamiseksi, mutta monet perinteisiin liittyvät asenteet ja tavat heikentävät naisten asemaa. Solidaarisuuden kehitysyhteistyön kohdealueeksi on valittu Kisiin maakunta Nyanzan läänistä. Naisten asema on siellä erityisen heikko - heihin kohdistuva väkivalta on yleistä ja tyttöjen sukuelinten silpominen tehdään yhä noin 96 prosentille tytöistä. Solidaarisuus tekee Keniassa kumppanijärjestöjensä kanssa tyttöihin ja naisiin kohdistuvan väkivallan vastaista työtä.
Talous ja hallinto
Solidaarisuuden kehitysyhteistyöhankkeiden suurin rahoittaja on ulkoasiainministeriö. Lisäksi hankkeita rahoitetaan yksityisten ihmisten ja yritysten lahjoituksilla. Vuonna 2018 ulkoasiainministeriön tuki kattoi 61 prosenttia Solidaarisuuden toiminnasta; loppurahoitus tuli yksityisiltä ihmisiltä ja yrityksiltä.
Solidaarisuus on solminut ulkoministeriön kanssa kumppanuussopimuksen, jossa järjestö on sitoutunut Suomen kehityspoliittiseen linjaukseen. Linjauksen tavoitteita ovat esimerkiksi oikeudenmukaisen talousjärjestelmän, tasa-arvon ja ihmisoikeuksien edistäminen.
Solidaarisuussäätiön päättäviä elimiä ovat hallitus ja valtuuskunta. Hallituksen valitsee valtuuskunta ja valtuuskunnan SDP. Hallituksen puheenjohtajana toimii Folke Sundman ja valtuuskunnan puheenjohtajana kansanedustaja Ilkka Kantola. Hallituksen ja valtuuskunnan jäsenille ei makseta kokouspalkkioita. Solidaarisuuden toiminnanjohtaja on Miia Nuikka. Järjestön Helsingin toimisto sijaitsee Sörnäisissä. Järjestön kunniapuheenjohtajia ovat pitkäaikainen hallituksen puheenjohtaja Tarja Kantola sekä presidentti Tarja Halonen.
Masatoshi Koshiba
Masatoshi Koshiba (, 19. syyskuuta 1926 – 12. marraskuuta 2020 ) oli japanilainen fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.
Koshiba suunnitteli Raymond Davisin Homestake-kokeen perusteella maanalaisen neutriinoreaktorin, joka rakennettiin vanhaan sinkkikaivokseen Japaniin. Mittaukset vahvistivat Davisin tulokset: Aurinko tuotti neutriinoita, mutta vähemmän kuin silloinen teoria ennusti.
K. E. Heikkilä
Kaarlo Evert Heikkilä (17. lokakuuta 1875 Lavia – 26. lokakuuta 1933 Tampere) oli suomalainen kauppias ja vaatetustehtailija. Hän perusti vuonna 1919 Tampereelle Heikkilä & Kestilän pukutehtaan yhdessä turkulaisen Heikki Kestilän kanssa.
Maanviljelijän poikana syntynyt Heikkilä kävi kansakoulun ja siirtyi sitten 15-vuotiaana Mänttään, jossa hän toimi kauppa-apulaisena. Vuonna 1898 Heikkilä avasi Mäntässä oman sekatavarakaupan, jota hän piti vuoteen 1906 saakka. Heikkilä perusti 1907 Mänttään Mäntän Paita- ja Esiliinatehtaan päällys- ja alusvaatteiden valmistamista varten. Tehdas sähköistettiin 1914 ja se tuotti paljon vaatetavaraa armeijan käyttöön. Vuonna 1918 Heikkilä siirsi tehtaan Tampereelle ja aloitti sotilasvaatteiden valmistuksen K. E. Heikkilän Liinavaate- ja Pukutehtaan nimellä. Heikkilä muodosti 1919 uuden yrityksen nimellä Puku- ja Liinavaatetehdas Oy Kalevi. Yrityksen toimintaan liittyivät osakkaiksi Pekka Leskinen ja Heikki Kestilä ja maaliskuussa 1919 yrityksen nimeksi muutettiin Heikkilä & Kestilä Osakeyhtiö.
Heikkilä & Kestilän pukutehtaan tuotemerkkejä olivat miesten Leijonapuku ja naisten HEKETA. Yhtiö oli yksi ensimmäisiä tehdaspukujen valmistajia Suomessa. Yritys toimi aluksi vuokratiloissa kunnes sille valmistui vuonna 1926 oma nelikerroksinen rakennusmestari Heikki Tiitolan suunnittelema tehdasrakennus Tampereen Nalkalan kaupunginosaan. Yrityksen palveluksessa oli 1920-luvun lopulla noin 230 työntekijää. Laskusuhdenne aiheutti kuitenkin sen että yhtiön tulos kääntyi 1929 tappiolliseksi ja samana vuonna Heikki Kestilä erosi yhtiön johtokunnasta. Heikkilä & Kestilä Oy fuusioitui maaliskuussa 1931 vuonna 1920 perustetun, sotilaspukimia valmistaneen Vaatetus Osakeyhtiön kanssa, uuden yhtiön nimi oli Yhtyneet Pukutehtaat Oy. Yhtyneet Pukutehtaat Oy osti jo kesäkuussa 1931 Kauppiaitten Pukutehdas Oy:n. Yhtyneet pukutehtaat Oy otti 1930-luvulla käyttöön Leijona-tuotemerkin ja valmisti sotilaspukuja Suomen armeijalle sekä suojeluskunta- ja Lotta Svärd-pukuja. SOK osti vuonna 1941 Yhtyneet Pukutehtaat Oy:n ja muodosti siitä tytäryhtiön nimellä Yhtyneet Pukutehtaat Leijona. Tampereen pukutehtaan nimeksi muutettiin 1972 Oy Leijona-Pukine Ab. Nalkalan pukutehdas toimi Leijona-Pukine nimisenä aina vuoteen 1983 saakka.
Heikkilä oli Suomen sisällissodan aikana valkoisten Hämeen ryhmän esikunnassa intendenttinä. Myöhemmin hän osallistui suojeluskuntien toimintaan ja oli mukana perustamassa toukokuussa 1929 sisällissodan valkoisten veteraanijärjestöä Vapaussodan Rintamamiesten Liittoa.
Runoilija Lasse Heikkilä oli enonsa K. E Heikkilän perheessä kasvattipoikana ja hän sai kasvatti-isänsä sukunimen 1930 kun Heikkilän oma poika Matti kuoli 18-vuotiaana polioon.
LaSallen piirikunta (Louisiana)
LaSallen piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 14 892 vuonna 2019. Piirikunnan hallintokeskus on Jenan kunta. Piirikunta on perustettu 1. tammikuuta 1910.
Thomas Brackett Reed
thumb|Thomas B. Reed Thomas Brackett Reed (18. lokakuuta 1839 Portland, Maine – 7. joulukuuta 1902 Washington, D.C.) oli yhdysvaltalainen lakimies ja poliitikko Mainen osavaltiosta. Hän toimi edustajainhuoneen puhemiehenä vuosina 1889–1891 ja 1895–1899.
Reed valittiin Mainen osavaltion edustajainhuoneeseen vuonna 1868 ja senaattiin 1870. Hänet valittiin republikaanipuolueen jäsenenä Yhdysvaltain edustajainhuoneeseen, jossa hän istui vuosina 1877–1899. Erottuaan edustajainhuoneesta Reed muutti New Yorkiin ja ryhtyi taas toimimaan lakimiehenä.
Dialyysi
thumb|250px|Hemodialyysissä käytettävä dialyysilaite (FMC 4008) Dialyysi tarkoittaa veren puhdistamista kuona-aineista ja vereen kertyneestä nesteestä. Sitä käytetään munuaisten toiminnan korvaajana joko akuutissa tai kroonisessa munuaisten vajaatoiminnassa, tai kun munuaiset on jouduttu poistamaan.
Dialyysia on kahta päätyyppiä: hemodialyysi ja peritoneaalidialyysi. Dialyysihoitoa voidaan antaa koulutuksen jälkeen myös omatoimisesti kotona, jolloin potilas itse valmistelee dialyysikoneen ja liittää itsensä siihen.
Pitkäaikaisten dialyysipotilaiden munuaisiin kehittyy usein kystia. Niitä on kolmella neljästä yli kolme vuotta dialyysihoitoa saaneesta potilaasta. Potilaille, joilla on hankittuja munuaiskystia, kehittyy myös muita useammin munuaiskasvaimia. Dialyysipotilaiden munuaissyöpävaara onkin kasvanut.
Pavel Karelin
right|220px|thumb|Pavel Karelin [[Zakopanessa tammikuussa 2008.]] Pavel Vladimirovitš Karelin (, 27. huhtikuuta 1990 Gorki, Venäjän SFNT, Neuvostoliitto – 9. lokakuuta 2011 Nižni Novgorod ) oli venäläinen mäkihyppääjä.
Dialyysi
Dialyysihoitoa tukee ruokavalio, jolla pyritään minimoimaan kuona-aineiden ja nesteen kertymistä. Vältettäviä ovat suolaa, kaliumia tai fosforia runsaasti sisältävät ruoka-aineet. Sen sijaan proteiineja on syötävä tavallista enemmän, koska dialyysissä elimistöstä poistuu kuona-aineiden lisäksi myös proteiineja.
Hemodialyysi
Hemodialyysissa verta johdetaan dialysaattoriin, jossa siitä diffusoimalla poistuu kuona-aineita ja ylimääräistä nestettä, minkä jälkeen puhdistunut veri kierrätetään takaisin elimistöön. Kerrallaan vain pieni määrä verta on elimistön ulkopuolella.
Pavel Karelin
Karelin debytoi aikuisten arvokilpailuissa Oberstdorfin lentomäen MM-kilpailuissa 2008, jossa hän sijoittui henkilökohtaisessa kilpailussa 22:nneksi ja oli mukana viidenneksi sijoittuneessa Venäjän joukkueessa. Vancouverin talviolympialaisissa 2010 Karelin oli Venäjän joukkueessa joukkuekilpailun kymmenes, normaalimäen 33:s ja suurmäen 38:s.
Dialyysi
Hemodialyysi
Dialyysikoneen ja verenkierron yhdistävänä veritienä voidaan käyttää joko yläonttolaskimoon johdettua katetria tai käsivarteen tehtyä fisteliä, jossa laskimo yhdistetään valtimosuoneen. Valtimon verenpaine pullistaa muutamassa viikossa laskimon, jolloin siihen on helppo osua kanyylineuloilla, ja suonen kapasiteetti riittää hoidon tarpeisiin. Tyypillisesti katetria käytetään, kunnes fisteli on "kypsynyt" käyttökuntoon. Jos fisteliä ei pystytä tekemään, käsivarteen voidaan lisätä keinosuoni eli grafti.
Sairaalahoidossa yksi hemodialyysihoitokerta kestää normaalisti 4–5 tuntia, ja viikossa on tyypillisesti kolme hoitokertaa. Kotidialyysissä hoitoja on useammin, mutta ne kestävät lyhyemmän aikaa, esimerkiksi kolme tuntia viisi kertaa viikossa. Lisäksi dialyysin valmisteluun ja lopetukseen kuluu yhteensä noin tunti.
Pavel Karelin
Maailmancupissa Karelin debytoi kaudella 2007–2008. Hänen parhaaksi sijoituksekseen jäi toinen tila Garmisch-Partenkirchenin kilpailusta uudenvuodenpäivänä 2011. Joukkuemäessä hän sijoittui kaudella 2008–2009 toiseksi Oberstdorfissa ja kolmanneksi Planicassa.
Dialyysi
Peritoneaalidialyysi
Peritoneaalidialyysissa eli vatsakalvodialyysissa käytetään vatsakalvoa hyväksi kuona-aineiden poistamiseen. Vatsaonteloon valutetaan katetrin kautta dialyysiliuosta, joka vaihdetaan 3–5 kertaa päivässä. Liuos imee itseensä kuona-aineita ja ylimääräistä nestettä vatsakalvon toimiessa puoliläpäisevänä kalvona.
Pavel Karelin
Karelin kuoli auto-onnettomuudessa 9. lokakuuta 2011 Nižni Novgorodin ympäristössä, Ufan ja Moskovan välillä. Karelin oli ajanut Mercedesiä, joka oli törmännyt onnettomuuden vuoksi pysähtyneeseen rekkaan. Karelin kuoli peräänajossa, ja hänen kaksi ystäväänsä saivat vakavia vammoja. Karelinin verestä löydettiin tutkimuksissa tuntematon määrä alkoholia. Hän oli ajanut onnettomuushetkellä ylinopeutta.
Dialyysi
CAPD
CAPD on jatkuva vatsakalvodialyysi, jossa potilaalla on vatsaontelossa dialyysiliuosta koko ajan. Dialyysineste vaihdetaan käsin 4–5 kertaa päivässä.
APD
APD eli automaattinen vatsakalvodialyysi. Siinä dialyysinesteiden vaihto tapahtuu öisin automaattisesti koneen avustuksella. Päivällä potilas voi olla joko täysin ilman dialyysinestettä vatsaontelossaan tai tilanteen mukaan tehdä 1–2 dialyysinesteen vaihtoa päiväsaikaan.
Félicien Cozzano
Félicien Cozzano (25. syyskuuta 1899 Le Grau-du-Roi – 10. syyskuuta 1953 Pariisi ) oli ranskalainen opettaja, joka toimi Ranskan Sudanin edustajana Ranskan parlamentin ylähuoneessa.
Cozzano valmistui opettajaksi Montpellierissa ja lähti 23-vuotiaana Ranskan Sudaniin. Hän oli ensimmäinen ranskalainen opettaja Timbuktussa. Vuonna 1934 hänet nimitettiin Katibougoun normaalikoulun rehtoriksi. Cozzano erotettiin virasta vuonna 1940 hänen kieltäydyttään vannomasta uskollisuudenvalaa Vichyn hallitukselle.
Toisen maailmansodan aikana Cozzano oli Ranskassa, jossa hän osallistui vastarintaliikkeen toimintaan. Hän palasi sen jälkeen Ranskan Sudaniin, jossa hän toimi aluekokouksen jäsenenä. Cozzano valittiin vuonna 1947 Ranskan Sudanin edustajaksi Ranskan tasavallan neuvostoon. Hän kuului siellä ensin sosialisteihin ja vuoden 1948 vaalien jälkeen Charles de Gaullen Rassemblement du peuple français -puolueeseen ja Action républicaine et démocratique -ryhmään.
Sirkkulampi (Saarijärvi, Kukko)
Sirkkulampi on Keski-Suomessa Saarijärvellä Kukon kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 4,3 hehtaaria ja se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 800 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Iso Palojärven alueeseen (35.642) se kuuluu.
Habanera
Habanera on alun perin kuubalais-espanjalainen tanssi ja nimetty Havannan kaupungin mukaan. Habanera kulkee synkopoidussa 2/4-tahtilajissa ja muistuttaa vanhaa tangoa. Taidemusiikissa pääosin ranskalaiset säveltäjät (etenkin Ravel, mutta myös Debussy ja Saint-Saëns) ovat käyttäneet habaneraa taidokkaasti. Ranskalainen käännös tanssista on havanaise. Kuuluisin on Bizet'n oopperaansa Carmen sisällyttämä aaria, joka alkaa sanoilla L'amour est un oiseau rebelle que nul ne peut apprivoiser, vaikka se alun perin onkin espanjalaisen Sebastián Yradierin säveltämä. Sävellyksen nimeltä La Habanera on tehnyt ainakin Raouil Laparra. Maailmankuuluksi lukemattomina versioina on tullut myös Yradierin habanera La Paloma.
Matka maailman ympäri (piirrossarja)
Matka maailman ympäri on kirjailija Jules Vernen kirjaan Maailman ympäri 80 päivässä perustuva espanjalaisen BRB Internacionalin tuottama ja japanilaisen Nippon Animation -studion toteuttama 26-osainen animepiirrossarja.
Habanera
Habanera Bizet'n oopperasta Carmen
Kuva:Carmen_habanera.svg
Matka maailman ympäri (piirrossarja)
Sarja ensiesitettiin Espanjan televisiossa TVE1 -kanavalla viikoittain tammi-heinäkuussa 1984. Sarja ensiesityksensäkin jälkeen nauttii edelleen suosiota Espanjassa.
Erot kirjaan
Piirrossarja on hyvin uskollinen alkuperäisteokselle, mutta siihen on lisätty keskeisiksi hahmoiksi Tico, Transfer ja Bully. Transfer, joka pyrkii sabotoimaan Foggin matkaa, aiheuttaa useita läheltä piti -tilanteita, joita on piirrossarjassa enemmän kuin romaanissa. Sarjaan on myös lisätty Eurooppaan ja Pohjois-Amerikkaan sijoittuvia seikkailuita, joita ei kirjassa ole.
Sarjan hahmoja
Hahmojen nimet ovat Yleisradion tekemässä suomen kielelle jälkiäänitetyssä sarjassa.
Sarja Suomessa
Sarja ensiesitettiin Suomen televisiossa vuonna 1985 Yle TV2-kanavalla alkuperäisellä espanjankielisellä ääniraidalla suomen kielelle tekstitettynä. Ohjelman käänsi suomeksi Yleisradion kääntäjä Sini Sovijärvi. Sarja esitettiin uusintana vuosina 1990–1991 Yle TV1-kanavalla, jolloin Yleisradio teki sarjaan suomenkielisen jälkiäänityksen. Suomenkielinen versio on esitetty uusintana vuosina 1995, 2000 ja vuosina 2010–2011.
Yleisradion tuottamassa jälkiäänityksessä Prinsessa Romya ja kaikkia muita naisrooleja esittänyt näyttelijä Kaija Kiiski on kuvaillut, että teki taustatyönsä kunnolla, ja yritti luoda joka rooliin parhaiten sopivan äänen. Näyttelijä Jarmo Kosken kertoman mukaan häntä ehdotettiin aluksi Phileas Foggin ääninäyttelijäksi, mutta hän itse valitsi Passepartout’n roolin, koska tämä oli vaihtelevampi. Lisäksi tuotantotiimi oli kysynyt myös Koskea Sullivanin rooliin, johon hän suostui.
Sarjan jaksot 1–6 julkaistiin 1980-luvulla suomenkielisellä jälkiäänityksellä vuokravideotallenteina. Sarjan nimi tallenteissa on Willy Fog seikkailee maailman ympäri.
Finnkino julkaisi huhtikuussa 2008 sarjan suomenkielisen version kaikki jaksot kuuden DVD-levyn boksissa. VLMedia julkaisi uusintapainoksen joulukuussa 2020 DVD-boksista.
Suomenkieliset ääninäyttelijät
1980-luvun vuokravideojulkaisuissa oleva suomenkielinen jälkiäänitys:
Jatkosarja ja televisioelokuva
Vuonna 1993 sarjalle tehtiin 26-osainen jatkosarja Willy Fog 2, joka Suomen televisiossa on esitetty nimillä Matka maailman keskipisteeseen (osat 1–13) ja Matka kapteeni Nemon kanssa (osat 14–26). Sarja perustuu Vernen kirjoihin Matka Maan keskipisteeseen ja Sukelluslaivalla maapallon ympäri. Jatko-osissa käytettiin samoja hahmoja kuin Matka maailman ympäri -sarjassa, toisin kuin niissä Vernen kahdessa kirjassa, joihin jatko-osat pohjautuvat.
Vuonna 1995 BRB Internacional julkaisi sarjaan liittyen elokuvan, jossa sarjan 26 jaksoa oli tiivistetty 75-minuuttiseksi elokuvaksi. Suomessa kyseinen elokuva on julkaistu VHS-kasettina että DVD-levynä.
Musikaali
Piirrossarjaan perustuva musikaali sai ensi-iltansa Madridissa vuonna 2008 sarjan 25-vuotisjuhlavuoden kunniaksi. Näytelmän pääosissa olivat Jaume Ortonobas (Phileas Fogg), Laura Toledo (prinsessa Romy), José Troncoso (Passepartout) sekä Celia Vioque (Tico).
Alona Tal
Alona Tal (s. 20. lokakuuta 1983) on israelilainen näyttelijä, joka tunnetaan rooleistaan televisiosarjoissa Veronica Mars ja Supernatural.
Ura
Alona Tal aloitti uransa esiintyen lasten musiikkivideolla esittäen demoni Mashefulaa. Ensimmäistä päärooliaan hän esitti israelilaisessa elokuvassa Lihiyot Kochav vuonna 2003. Sen jälkeen hänelle tarjottiin kahta televisioroolia, saippuasarjassa Tzimerim ja komediasarjassa HaPijamot. Viimeksi mainitussa hän näytteli pääroolia kolmen vuoden ajan. Vuosina 2004–2005 Tal vieraili myös yhdysvaltalaisessa draamasarjassa Veronica Mars kymmenen jakson ajan. Näiden roolien jälkeen hän esiintyi muiden muassa sarjoissa C.S.I., Todistettavasti syyllinen ja Seitsemäs taivas.
Näyttelemisensä lisäksi Tal on äänittänyt kappaleita räppäri Subliminalin kanssa.
Yrityksen informatisointi
Yrityksen informatisointi tarkoittaa:
Yrityksen informatisointi ei tarkoita vain teknisiä ratkaisuja. Se on kokonaisvaltainen muutos, joka sisältää muun muassa vallan, ihmiset, roolit, teknologian, organisaation, koulutuksen, asiakkaat, kilpailijat, alihankkijat ja yrityksen liikeidean.
Merkittäviä yrityksen informatisointeja on esim:
Floridan territorio
Floridan territorio oli Yhdysvaltain territorio, joka perustettiin 30. maaliskuuta 1822 ja lakkautettiin 3. maaliskuuta 1845, jolloin territoriosta tuli osavaltio. Alun perin Florida kuului Espanjalle, ja oli jaettu Itä- ja Länsi-Floridan provinsseihin. Yhdysvalloille Florida siirtyi 1819, jolloin Adamsin–Onísin sopimus allekirjoitettiin.
Heinolan Palloilijat -47
Heinolan Palloilijat -47 (HP-47) on vuonna 1947 perustettu heinolalainen jalkapalloseura.
HP-47 on pelannut jalkapalloa parhaimmillaan II divisioonassa kaudella 1976. Kaudella 2023 seuran miesten edustusjoukkue pelaa Etelän Kutosta. Miesten joukkue perustettiin lähes kymmenen vuoden tauon jälkeen kaudeksi 2022. Joukkue koostuu 2021 vuoden B-juniori joukkueesta, sekä vanhoista HP-47 legendoista. Kaudella 2022 sijoitus etelän kutosessa oli 5. Kolmos sijan nousukarsinta paikasta jäätiin harmittavasti vain yhden pisteen päähän.
Jalkapallon lisäksi HP-47 on kilpaillut ainakin jääkiekossa ja pesäpallossa. Jääkiekossa seura voitti maakuntasarjan vuonna 1954 ja pelasi sittemmin 1960-luvun lopulle asti useita kausia tuolloin toiseksi korkeimmalla sarjatasolla Suomensarjassa. Vuonna 1969 kaupunkiin perustettiin jääkiekon erikoisseura Peliitat. Pesäpalloa HP-47 pelasi Suomensarjassa kaudella 1949.
Lafayetten piirikunta (Louisiana)
Lafayetten piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 244 390 vuonna 2019. Piirikunnan hallintokeskus on Lafayetten kunta. Piirikunta on perustettu 17. tammikuuta 1823.
Olivera Jevtić
Olivera Jevtić (s. 24. heinäkuuta 1977) on serbialainen kestävyysjuoksija, joka on keskittynyt pääasiassa maratonille. Jevtić pitää hallussaan maratonin Serbian ennätystä ajalla 2.25.23, jonka hän juoksi Rotterdamin maratonilla 2003. Jevtić voitti EM-kisoissa 2006 Serbian kaikkien aikojen ensimmäisen EM-mitalin juostuaan maratonilla hopeaa. Jevtić oli Ateenan olympialaisissa 2004 parhaana eurooppalaisena kuudes naisten maratonissa, edustaen tuolloista Serbia ja Montenegron valtioliittoa.
Serbia ja Montenegro Eurovision laulukilpailussa
thumb|Serbia ja Montenegron edustaja [[Željko Joksimović esittämässä kappalettaan vuoden 2004 kilpailun harjoituksissa.]] Serbian ja Montenegron valtioliitto osallistui Eurovision laulukilpailuun kaksi kertaa ennen jakautumistaan erillisiin Serbian ja Montenegron valtioihin.
Serbia ja Montenegro osallistui laulukilpailuun ensimmäisen kerran vuonna 2004, jossa se voitti semifinaalin ja sijoittui finaalissa lopulta toiseksi. Vuonna 2005 maa edellisen vuoden hyvän menestyksen takia pääsi suoraan finaaliin, jossa se sijoittui seitsemänneksi.
Maan oli tarkoitus osallistua myös 2006, mutta Serbian ja Montenegron erilliset yleisradioyhtiöt eivät päässeet yksimielisyyteen kisoihin lähetettävästä kappaleesta. Valtioliiton karsinnan Evropesman voittaja näytti olevan montenegrolainen No Name kappaleella "Moja Ljubavi". Maa sai tuolloin kuitenkin osallistua puhelinäänestykseen ja antaa omat pisteensä suorassa lähetyksessä.
Maan vuoden 2004 kilpailukappale laulettiin serbiaksi ja vuoden 2005 kappale montenegroksi.
Serbia ja Montenegron antamat pisteet
Maa vetäytyi vuoden 2006 kisoista, mutta äänesti finaalissa.
Suolampi (Multia)
Suolampi on Keski-Suomessa Multialla Väätäiskylänn lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 6,9 hehtaaria ja se on 400 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,4 kilometriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Strömma
thumb|Strömman kanavan vanha silta. Strömma on kylä Perniössä, nykyisen Salon kaupungin alueella. Strömma sijaitsee meren rannalla Kemiönsaaren kupeessa. Kylä muodostuu Strömman kartanosta, sen maista sekä Strömman kanavan ympäristön vanhasta asutuksesta.
Strömma on kuulunut sekä Kemiöön että Perniöön. Lopullisesti se liitettiin Perniön kuntaan vuonna 1972. Toisen lähteen mukaan siirto Perniöön tapahtui 1961. Vanhin maininta Strömman rälssisäteristä on vuodelta 1434. Kartano on ollut muun muassa Fleming-, De la Gardie- ja Oxenstierna-sukujen hallussa. Nykyinen päärakennus on 1830-luvulta. Maanviljelysneuvos Karl Alfred Wasastjerna omisti Strömman kartanon vuosina 1888–1931 ja myytyään kartanon vuokrasi sen maita vielä vuoteen 1945.
Strömmassa sijaitsi ennen Halikonlahden ja Gammelbynlahden välinen matala Kemiön virta. Virta perattiin ja siitä tehtiin kanava 1840-luvulla, minkä myötä rakennettiin myös siltayhteys Kemiöön. Kanava toi merenkulkua ja pientä teollisuutta Strömmaan ja sen naapurikyliin. Strömma ja lähikylät alkoivat hiljetä 1960-luvulla. Pienteollisuus, kaupat ja koulu lopetettiin 1970-luvun aikana.
Ylä-Tuuloma
thumb|280px|Ylä-Tuuloman kaupunkikunta [[Kuolan piirin kartalla]] Ylä-Tuuloma on kaupunkikunta ja sen keskustaajama eli kaupunkimainen taajama, joka sijaitsee Kuolan piirissä Murmanskin alueella Venäjällä. Ylä-Tuuloma sijaitsee Tuulomajoen varrella Ylä-Tuuloman tekojärven itäpäässä, Murmanskista noin 60 kilometriä lounaaseen.
Ylä-Tuuloman asutus syntyi noin vuonna 1961 suuren Ylä-Tuuloman vesivoimalaitoksen ja sen padon rakentamisen yhteydessä. Voimalan rakensi Imatran Voima. Voimalaa oli rakentamassa enimmillään 3 000 suomalaista miestä ja 250 suomalaista naista. Suomalaiset rakensivat myös kylän rakennukset yli 2 000 asukkaalle. He rakensivat asuintaloja, kauppakeskuksen, koulun sekä kulttuurikeskuksen. Kaupunkimainen taajama paikkakunnasta tuli 1966.
Ylä-Tuuloman kuntaan kuuluu kuntakeskuksen lisäksi Svetlyin kylä. Kunnan kolmas asutus Nivankylä lakkautettiin vuonna 2008. Kunnan asukasluku vuonna 2010 oli 1 822 henkeä.
Paikkakunnalla asuu etupäässä venäläisiä, mutta myös pieni määrä kuolansuomalaisia sekä itäsaamelaisiin lukeutuvia kolttia, joiden nautinta-alueet jäivät Tarton rauhan solmimisen jälkeen Neuvostoliiton puolelle. Tunnetuimpia Ylä-Tuulomasta lähtöisin olevia henkilöitä oli kuolansuomalainen kirjailija Sven Lokka.
Ibervillen piirikunta
Ibervillen piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 32 511 vuonna 2019. Piirikunnan hallintokeskus on Plaqueminen kaupunki. Piirikunta on perustettu vuonna 1807.
Leonard Ahma
thumb|150px|Leonard Echard Ahma Leonard Echard Ahma (20. lokakuuta 1889 Turku – 14. marraskuuta 1944 ) oli suomalainen jääkärikapteeni. Hänen vanhempansa olivat rakennusmestari Oskar Ferdinand Friman ja Adolfina Johansson. Hänen puolisonsa oli Martta Lahtinen.
Opinnot
Ahma kävi kansakoulun sekä kaksi luokkaa Turun suomalaisessa reaalilyseossa, ja keskikoulukurssin Iin yhteiskoulussa vuonna 1930. Haminan taistelukoulu hän suoritti vuonna 1918, alue- ja paikallispäällikkökursseille hän osallistui vuonna 1922 ja taktiikan soveltamiskursseille vuonna 1925, jotka pidettiin suojeluskuntain päällystökoulussa, pioneerikurssille Korialla hän osallistui vuonna 1927, Reserviupseerikoulu hän suoritti vuonna 1928, Perkjärvellä pidetylle jalkaväkitykkikurssille hän osallistui vuonna 1929, voimistelunjohtajakurssin hän suoritti vuonna 1931, komppanianpäällikkökurssille hän osallistui vuonna 1934 ja suojeluskuntain päällystökoulussa pidetylle luutnanttikurssille hän osallistui vuonna 1937. Ahma työskenteli ennen sotilasuralle astumistaan konelatojana kirjapainossa.
Suomen sisällissota
Ahma saapui takaisin Suomeen varavääpeliksi ylennettynä jääkärien pääjoukon mukana 2. helmikuuta 1918. Hän palveli sisällissodassa ensin joukkueenjohtajana 3. Jääkärirykmentin 7. jääkäripataljoonan 2. komppaniassa ja taisteli Tampereen valloituksessa. Hänet komennettiin 11. huhtikuuta 4. jääkäripataljoonan 1. komppaniaan ja otti tämän mukana osaa Rajamäen, Tarpilan ja Raivolan taisteluihin.
Sisällissodan jälkeinen aika
Sisällissodan jälkeen toimi samassa yksikössä 20. lokakuuta alkaen komennettiin 4. joukkueeseen joukkueenjohtajaksi. Vuonna 1920 hän osallistui komppaniansa mukana Porajärven puolustukseen. Hän erosi puolustusvoimista 30. lokakuuta 1920, mutta jatkoi kumminkin puolustusalalla ja liittyi Viipurin suojeluskuntaan, josta hänet komennettiin Antreaan paikallispäälliköksi.
Talvi- ja Jatkosota
Talvisotaan hän osallistui Vuoksenlaakson väestönsuojelupiirin päällikkönä. Jatkosodassa hän toimi Itä-Karjalan sotilashallinnon alaisen Repolan aluepäällikkönä. Vuosina 1943 ja 1944 hän toimi Oulussa sekä suojeluskunnan paikallispäällikkönä, että väestönsuojelupäällikkönä. Leonard Echard Ahma on haudattu Oulun sankarihautaan.
Zilla
Zilla on yhdysvaltalainen versio Godzillasta. Aluksi siitä käytettiin nimitystä American Godzilla (suom. amerikkalainen Godzilla), mutta fanit päättivät nimetä sen lyhyemmin Zillaksi.
Zilla esiintyi ensimmäisen kerran vuoden 1998 elokuvassa Godzilla, jossa se kuoriutuu merileguaanin munasta ja kasvaa ydinräjähdyksen seurauksena valtavaksi hirviöksi. Zilla rantautuu New Yorkiin, missä se ehtii munia ennen joutumistaan tuhotuksi ohjuksilla. Kuoriutuneet poikaset onnistutaan räjäyttämään, mutta yksi muna jää tuhoutumatta.
Zilla on alkuperäistä japanilaista Godzillaa pienikokoisempi sekä haavoittuvaisempi: siinä missä alkuperäinen Godzilla on tuhoutumaton, Zilla kyettiin surmaamaan ohjuksilla. Zilla on nopealiikkeisempi ja kykenee syöksemään tulta. Zilla muistuttaa enemmän dinosaurusta kuin japanilainen Godzilla.
Zilla tekee myös lyhyen cameoroolin elokuvassa Godzilla: Final Wars, jossa se yrittää hyökätä Godzillan kimppuun, mutta joutuu kuitenkin kukistetuksi lyhyessä taistelussa.
Trigonometriset integraalit
Trigonometriset integraalit ovat joukko trigonometrisia funktioita sisältäviä integraaleja, joita ei voida lausua alkeisfunktioiden avulla ja siksi niitä pidetään omina funktioinaan.
Sini-integraali
thumb|250px|Sini-integraali Sini-integraali (engl. sine integral) määritellään
Tätä funktiota vastaava Taylorin sarjakehitelmä on
missä ! tarkoittaa kertomaa. Sini-integraali on pariton funktio, sillä
Kosini-integraali
thumb|250px|Kosini-integraali Kosini-integraali (engl. cosine integral) muistuttaa jonkin verran edellistä:
Tämä voidaan kirjoittaa myös integraalina nollasta x:ään
missä \gamma on Eulerin–Mascheronin vakio ja arvoltaan likimain 0,57721. Kosini-integraalifunktiota ei vastaa varsinainen Taylorin sarja, mutta jälkimmäisen esitysmuodon integraalille voidaan kirjoittaa sarjakehitelmä
Little Cayman
Little Cayman on yksi Caymansaarista. Se sijaitsee Karibianmerellä, noin 140 kilometriä Grand Caymanista koilliseen ja kahdeksan kilometriä Cayman Bracista länteen.
Kristoffer Kolumbus löysi Little Caymanin 10. toukokuuta 1503 neljännellä ja viimeisellä löytöretkellään uuteen maailmaan. Saari asutettiin ensimmäisen kerran 1600-luvulla, mutta vuosina 1671–1833 se oli asumaton.
Little Cayman on Caymansaarista pienin sekä asukasluvultaan että pinta-alaltaan. Siellä oli vuoden 2018 arvioiden mukaan 328 asukasta. Pinta-alaa saarella on 26 neliökilometriä. Suurin osa saaresta sijaitsee merenpinnan tasolla.
Little Caymanilla on kauppa, joitakin ravintoloita, lentoasema, postitoimisto, paloasema ja autovuokraamo. Saarella on myös yksityinen kiitotie.
Kelan sanomat
Kelan sanomat oli Kelan asiakaslehti Suomen sosiaaliturvasta vuoteen 2009 asti. Vuoden 2009 alusta Kelan sanomat ja sen sisarlehti FPA-bladet yhdistyivät kaksikeliseksi lehdeksi Elämässä - Mitt i allt. Asiakaslehteä julkaistiin vuosina 1967–2014. Vuonna 2015 Elämässä - Mitt i allt muuttui lehdestä kerran vuodessa julkaistavaksi oppaaksi, jossa on tietoa Kelan etuuksista ja palveluista, mutta myös asiakastarinoita ja vinkkejä. Opas on noudettavissa Kelan palvelupisteistä.
Pohja
thumb|350px|Hangon ja Raaseporin kuntajako 1960-luvulla. Pohjasta tuli vuonna 2009 osa tuolloin perustettua Raaseporia (vihreällä). pienoiskuva|Pyhän Maarian kirkko Pohjassa 1400-luvulta Pohja on Suomen entinen kunta ja vanha uusmaalainen kirkkopitäjä, joka nykyään on osa Raaseporin kaupunkia Uudenmaan maakunnassa. Kuntaliitoksen aikaan kunnassa asui 0 ihmistä, ja sen pinta-ala oli 0 km², josta 0 km² oli vesistöjä. Väestötiheys oli 0 asukasta/km². Vuoden 2009 alussa Pohjan kunta ja Karjaan ja Tammisaaren kaupungit lakkautettiin ja muodostettiin uusi Raaseporin kaupunki.
Pohjan kunta oli kaksikielinen; 59 prosenttia sen asukkaista puhui suomea ja 37 prosenttia ruotsia.
Pohjan naapurikunnat olivat Karjaa, Karjalohja, Kisko ja Tammisaari. Vuoteen 1993 saakka naapurikuntiin kuului Tammisaareen liitetty Tenhola.
Pohja on Suomen metalliteollisuuden synnyinsijoja. Pitäjään perustettiin noin vuonna 1630 Antskogin ruukki, vuonna 1641 Billnäsin ruukki ja vuonna 1649 Fiskarsin ruukki.
Merkittävin yksityinen työnantaja on Fiskars Brands Finland Oyj.
Nähtävyyksistä tärkeimpiä ovat ruukit ja kirkonkylän noin vuonna 1470 rakennettu harmaakivikirkko. Entisen kunnan alueella on myös kolme täysimittaista golfkenttää: Ruukkigolf sekä Nordcenter, jossa kaksi kenttää. Lisäksi alueella on kaksi ratsastuskeskusta: Påminne-laskettelukeskus sekä urheiluopisto Kisakeskus.
Kylässä toimiva sopimuspalokunta Pojo FBK on järjestänyt uudenvuodenilotulituksen vuodenvaihteen 1992–93 jälkeen joka vuosi, paitsi kun paloasema oli remontissa vuonna 2010. Toinen poikkeus oli vuoden 2020-21 vaihde, jolloin tapahtumaa ei järjestetty koronapandemian takia. Tapahtumalla on vuosittain yli 130 sponsoria ja budjetti on noin 10 000€.
Kalliomaalaukset
Vuonna 2017 löydettiin Lammasjärven kalliomaalaukset. Maalaukset ovat Suomen eteläisimmät ja läntisimmät. Myös Pikku Kullaanjärveltä ja Määrjärveltä on löytynyt samoihin aikoihin kalliomaalauksia. Määrjärven ehdotettu kalliomaalaus ei ole vielä todennettu arkeologien toimesta. Lammasjärven kalliomaalauksesta erottuu hirvi ja kämmenen jälki jotka ovat punamullalla maalattuja. Pikku Kullaanjärven maalauksessa näkyy ihminen ja hirvi. Maalaukset sijaistevat yli 40 metriä merenpinnan yläpuolella. Suurin osa Suomen kalliomaalauksista on ajoitettu 7000–3000 vuotta sitten tehdyiksi.
Kylät
Pohjan kylät kirkonkirjojen mukaan ovat: Andkärr, Ansku (Antskog), Baggby, Björsby, Bockboda, Bollsta (Bollstad), Borgby, Brunkom, Brödtorp, Böle, Dalkarby, Degernäs, Djekenkulla, Ekerö, Elimo, Fiskari (Fiskars), Gammelby, Gennäs, Grabbskog, Grännäs, Gumnäs, Gästerby, Hindraböle, Hällskulla, Jernvik, Kiila (Kila), Klinkbacka, Koppskog, Kuovila (Skogböle), Kvarnby, Kyrkbacka, Lillfors, Manibacka, Munckbacka, Mörby, Näsby, Pappila (Prästgården), Persböle, Pinjainen (Billnäs), Pohjankuru (Skuru), Pohjan kirkonkylä (Kyrkoby), Ramskulla, Sidsbacka, Sjösäng, Skarpkulla, Skogäng, Skrittskog, Skryttskog, Slicko, Sonabacka, Spakanäs, Starrböle, Stålbacka, Sunnanvik, Svedjeby, Sällvik, Tomasböle, Torby, Trädbollstad, Uusikartano (Nygård), Vesterby, Åminne (Joensuu ), Åminnefors (Joensuunkoski).
Tiedonhallinta
Tiedonhallinta (engl. Database Management) tarkoittaa tietojen järjestämistä tietokoneissa oleviin tietokantoihin tehokkaasti.
Tiedonhallinta (engl. Knowledge Management), josta useammin käytetään nimeä tietämyksenhallinta on menetelmäkokonaisuus, jolla pyritään ohjaamaan ja hallitsemaan yrityksen inhimillistä pääomaa ja aineetonta omaisuutta. Se on noussut viime vuosikymmeninä yhä useamman organisaation keskeiseksi taidoksi. Tiedonhallinnan merkitys on kasvanut tiedon yleisen merkityksen kasvaessa yhteiskunnissa, yrityksissä, hallinnossa ja sodankäynnissä.
Pohja
Fiskarsin käsiteyöläisten, muotoilijoiden ja taiteilijoiden osuuskunta Onoma
Fiskarsin ruukki on vetänyt puoleensa luovien alojen ihmisiä ja 1990-luvulla siellä perustettiin Fiskarsin käsityöläisten, muotoilijoiden ja taiteilijoiden osuuskunta. Vuonna 2023 Osuuskunnalla on 140 jäsentä. Se on järjestänyt useita näytteluitä Fiskarin ruukin lisäksi myös ulkomailla, muun muassa Lontoossa, Pariisissa ja Tokyossa. Se pyörittää myös ruukissa olevaa Onoma Shopia, jossa myydään jäsenten tuotteita. Lisäksi ruukiissa on taiteilijaresidenssi. Onoma on järjestänyt yhdessä Luovi Designin kanssa Fiskars Village Design Biennalea vuodesta 2019.
Tiedonhallinta
Tiedonhallinnalla tarkoitetaan tiedon näkemistä yrityksissä esimerkiksi rahoitukseen verrattavana menestystekijänä ja johtamisen kohteena. Tietoa, yrityksen aineetonta pääomaa, on hallittava samalla tavalla kuin henkilöstöä tai rahoitusta, yhä tärkeämpänä osana yrityksen kokonaistoimintaa.
Pohja
Liikunta
Pohjassa on kaksi korkeatasoista goflrataa, Ruukkigolf ja Nordcenter Golf and Country Club. Påminne on Suomen eteläisin laskettelukeskus ja siellä voi kesällä ajaa määkiautoilla että alamäkipyörillä. Fiskars Village Trail Center tarjoaa maastopyöräilyn polkuverkoston Fiskarsin ruukissa. Siellä järjestetään myös vuosittain Suomen suurimmat fillarialan messu- ja demotapahtuma Bike Expo. Kisakeskuksessa voi harrastaa ja liikkua ja talvella se on suosittu talviuintipaikka. Påminnen halli toimiii salibändijoukkue FCB Raseborg Knightsin kotihallina.
Tiedonhallinta
Tiedon käyttö mahdollistaa täsmätoiminnan, toiminnan vähemmillä resursseilla, joita korvaa suurempi määrä ja parempaa tietoa. Tieto on yhä merkittävämpi suhteellisen edun lähde kilpailijan omaavassa toiminnassa.
Pohja
Ulkoilu
Gumnäsissa Pohjan kyläyhdistys on rakentanut 3,8 km pitkän uloilureitin. 2021 he rakensivat kaksi frisbeegolfrataa: Gumnäs 18 väylällä ja Gumnäs mini 6 väylällä. pienoiskuva|Pohjan VPK
Jaakko Salonoja
thumb|Jaakko Salonoja
Jaakko Salonoja (19. helmikuuta 1933 Viipuri – 28. maaliskuuta 2020 Salo ) oli suomalainen radiojuontaja, joka toimi Yleisradion Radio 1:n viihdeohjelmien päällikkönä 1980–1993. Salonoja toimi juontajana Puhelinlangat laulaa -ohjelmassa, myös eläkkeelle jäätyään.
Salonoja kirjoitti ylioppilaaksi Joensuun lyseosta ja valmistui ekonomiksi 1965. Hänen työpaikkojaan olivat Stockmann, Amer-Tupakka, Erva-Latvala ja Rettig. Salonojalle myönnettiin Pro Carelia -ansiomerkki vuonna 2001.
Salonoja toimi juontajana useissa tilaisuuksissa, kuten jatkosodan (1941–1944) aikaisia asemiesiltoja muistuttaneilla kiertueilla 2002–2005.
José Joaquín de Olmedon kansainvälinen lentoasema
thumb| José Joaquín de Olmedon kansainvälinen lentoasema (aiemmin Simón Bolívarin kansainvälinen lentoasema) palvelee Ecuadorin suurinta kaupunkia Guayaquilia. Lentoaseman uusi terminaali otettiin käyttöön kesällä 2006 jolloin lentoaseman nimi muutettiin.
Lentoasema sijaitsee viisi kilometriä Guayaquilin keskustasta pohjoiseen. Tärkeimpiä asemalle liikennöiviä lentoyhtiöitä ovat American Airlines (Miami), Delta Air Lines (Atlanta) ja KLM (Amsterdam).
Doris Singleton
Dorthea eli Doris Singleton (28. syyskuuta 1919 – 26. kesäkuuta 2012) oli yhdysvaltalainen näyttelijä. Hänet muistetaan Caroline Applebyn roolista televisiosarjasta I Love Lucy.
Singleton syntyi New Yorkissa ja toimi 1930-luvun lopulla laulajana Art Jarrettin kokoonpanossa. Hän myös tanssi kolmen kauden ajan New Yorkin baletissa. Hänen vierailunsa radioshow My Favorite Husbandissa vuonna 1948 oli lähtölaukaus hänen ja Lucille Ballin väliselle yhteistyölle.
Singleton teki ensiesiintymisensä televisiossa vuonna 1953. Hänellä oli useita vierailevia tähteyksiä ennen vetäytymistä 1980-luvulla. Hän oli vuodesta 1941 naimisissa Charles Isaacsin kanssa; mies kuoli 13. joulukuuta 2002. Singleton kuoli kesäkuussa 2012.
Musta ylivalta
Musta ylivalta on ideologia, jonka mukaan tummaihoiset afrikkalaistaustaiset ihmiset muodostavat mustan rodun, joka on sekä parempi että ylempiarvoisempi kuin muut ihmisryhmät. Mustaan ylivaltaan kuuluu olennaisena osana rasismi sekä väkivalta vaaleampi-ihoisia kohtaan.
Maailman mustaan rotuun kuuluvien uskotaan olevan nykyisessä kulttuurillisessa alennustilassa muiden ryhmien harjoittaman historiallisen sorron seurauksena, esimerkiksi kolonialismin sekä eurooppalaisten ja arabien käymän orjakaupan seurauksena. Tästä alennustilasta nousemisen uskotaan vaativan, että mustaan rotuun kuuluvat kohottavat itsetuntoaan opiskelemalla mustan rodun historiallisia saavutuksia sekä tiedostavat omia biologisia ja henkisiä etuja muihin rotuihin nähden. Mustan ylivallan ideologialle ovat ominaisia hyvin kiistanalaiset historian tulkinnat, esimerkiksi muinaisten egyptiläisten tai useiden suurten tiedemiesten, kuten Eukleides, väitetään olleen mustaihoisia. Mustan ylivallan varhainen hahmo Marcus Garvey näki asian seuraavasti: ”''Jokainen puolueeton historian opiskelija tietää, että neekerit kerran hallitsivat maailmaa, kun valkoiset ihmiset olivat vielä villejä barbaareita asuen luolissaan. Tuohon aikaan tuhannet neekeriprofessorit opettivat Aleksandrian yliopistoissa tietoa, jonka muinainen Egypti jakoi maailmalle, ja jonka kreikkalaiset ja roomalaiset varastivat sekä väittivät omakseen.''”
Eräät aatteen kannattajat ovat kehittäneet niin kutsutun melaniiniteorian, joka väittää ihmisen paremmuuden olevan kiinni ihon väriaineen melaniinin määrästä ja laadusta. Tämän teorian keskeinen väite on, että ihon suuret melaniinipitoisuudet korreloivat korkean älykkyyden ja henkisen tason kanssa. Tutkijat pitävät melaniiniteoriaa näennäistieteenä, koska se ei täytä tieteellisyyden tunnusmerkkejä.
Nation of Islam -järjestöä on syytetty rasismista ja erityisesti antisemitismistä. Nation of Islam opettaa, että mustat ihmiset ovat alkuperäisiä ihmisiä. Järjestön johtaja Louis Farrakhan on sanonut, että ”valkoiset ihmiset ovat potentiaalisia ihmisiä… he eivät vain ole kehittyneet vielä”. Järjestö otti aineksia islamista ja lisäksi väitti, että valkoihoiset olivat tulosta oudosta geneettisestä kokeesta, jonka tummaihoinen tieteilijä oli tehnyt 6000 vuotta sitten.
New Black Panther Party (Uusi mustien panttereiden puolue) ajaa Yhdysvalloissa rasistista ja mustien ylivaltaista politiikkaa. Vaikka puolue käyttää itsestään nimeä Uudet mustat pantterit, ei sillä ole mitään yhtäläisyyksiä vanhan Mustat pantterit -nimisen organisaation kanssa.
Ryan White
thumb|Ryan White vuonna 1989 Ryan Wayne White (6. joulukuuta 1971 – 8. huhtikuuta 1990) oli yhdysvaltalainen AIDS-aktivisti Kokomosta, Indianasta.
White sai HIV-tartunnan varhaislapsuudessaan saamastaan verenvuototautihoidosta. Hänen HI-viruksensa havaittiin sattumalta 17. joulukuuta 1984, kun hänelle oltiin suorittamassa toimenpidettä keuhkokuumeen parantamiseksi. White erotettiin koulusta, koska hänen pelättiin olevan terveysriski muille oppilaille. Perhe muutti väkivallan pelossa naapurikaupunkiin, ja 1987 White pääsi Hamilton Heights School Corporationiin Cicerossa.
White haudattiin uuteen kotikaupunkiinsa Ciceroon. Vuonna 1990 Yhdysvalloissa perustettiin Ryan White Care Act, joka on siitä lähtien toiminut HIV-positiivisten ihmisten eduksi.
Michael Jackson tunsi Whiten henkilökohtaisesti ja omisti albuminsa Dangerousin (1991) kappaleen "Gone Too Soon" hänelle. Myös popmuusikko Tiffany muisti Whitea laulullaan "Here in My Heart" (1990). Kappale julkaistiin New Inside -albumilla, jonka vihkoseen on kirjoitettu teksti I just hope that God has plans to bless the world with more people like Ryan White ("toivon, että Jumala aikoo siunata maailmaa useammilla Ryan Whiten kaltaisilla ihmisillä").
Whiten tapaukseen perustuen on ohjattu elokuva The Ryan White Story.
Pajulampi (Multia)
Pajulampi on Keski-Suomessa Multialla Väätäiskylänn lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 21 hehtaaria ja se on 850 metriä pitkä ja 600 metriä leveä. Lammella on kartan mukaan kaksi saarta. Sen rantaviivan pituus on 3,3 kilometriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Sais
Sais eli Zau  oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Saiteen nomokseen, jonka pääkaupunki se oli. Nykyisin kaupungin paikka tunnetaan nimellä Sa el-Hagar.
Maantiede
Sais sijaitsi Niilin suiston länsiosassa Niilin läntisimmän eli Kanobikos-suuhaaran (Kanopoksen suuhaaran) varrella sen itäpuolella. Nykyisin sen paikka on Rosettan haaran itäpuolella. Kaupunki oli nostettu ylemmäksi keinotekoisilla pengerryksillä, jotka suojelivat sitä tulvilta. Tämän seurauksena se muodosti huomattavan kukkulan muutoin tasaisemmalla alueella. Kaupungin lähellä sijaitsi järvi, josta on edelleen jäljellä vähäinen osa nykyisen kylän pohjoislaidalla.
Historia
Sais oli osan ajasta paikallinen keskus ja osan ajasta koko Ala-Egyptin keskus, riippuen Ala-Egyptin poliittisesta tilanteesta. Manethon mukaan kaupunki sai nimensä faaraosta nimeltä ”Saites” (sama kuin Salitis?). Kaupungin asukkaista käytettiin etnonyymejä Saitēs ja Saitis.
24. dynastiaan kuului saislainen faarao Bakenrenef (kreikkalaisittain Bokkhoris). Sais oli Egyptin pääkaupunkina 26. dynastian aikaan eli kaupungista nimensä saaneella saisilaisella kaudella 672/664–525 eaa. Tuohon aikaan kaupunkia rakennettiin ja laajennettiin huomattavasti. Dynastian merkittävämmät faaraot olivat Psametik I (Psammetikhos) ja Ahmose II (Amasis). 28. dynastian ainoa faarao Amenirdisu (Amyrtaios) oli saislainen, ja saislainen hallinto päättyi hänen mukanaan vuonna 399 eaa.
pienoiskuva|vasen|upright|Neith-jumalattaren patsas. [[Louvre.]] Sais oli Egyptin merkittäviä uskonnollisia keskuksia. Se oli Egyptissä ensimmäisen dynastian ajoista lähtien palvotun Neith-jumalattaren kulttipaikka. Neith oli kaupungin suojelija, jota pidettiin sodan jumalattarena, minkä vuoksi kreikkalaiset kuten Herodotos, Platon ja Diodoros Sisilialainen samastivat tämän Atheneen. Kaupungissa palvottiin myös Isistä, johon Neithkin on joskus on samastettu; lisäksi tämä on samastettu myös Nunetiin. Kaupungissa toimi oraakkeli.
Herodoros mainitsee Saiksen vuotuiset juhlat egyptiläisen kalenterin kolmantena suurena juhlana. Sitä vietettiin yöaikaan, ja siihen kuului lamppujen sytyttäminen osallistujien talojen ympärille palamaan koko yön. Juhlaa vietettiin todennäköisesti joko kevät- tai syyspäiväntasauksen aikaan. Samana yönä suoritettiin ilmeisesti Isiksen mysteerit. Herodotos kertoo, että Saiksen temppelissä sijaitsi Osiriksen hauta, vaikka ei mainitsekaan jumalaa nimeltä, ja että jumalan salaperäinen kärsimysnäytelmä toistui yöllisissä mysteereissä temppelin läheisellä järvellä, jota mahdollisesti pidettiin porttina tuonpuoleiseen.
pienoiskuva|upright|Pappi Udjahorresnen patsas Saiksesta, n. 525–404 eaa. Saislaisen dynastian faaraoilla oli muutoinkin läheiset suhteet kreikkalaisiin. Psametik käytti kreikkalaisia palkkasotilaita ja kasvatti omat poikansa kreikkalaiseen sivistykseen. Kaupungissa oli paljon kreikkalaisia, jotka asuivat omassa kaupunginosassaan. Manethon mukaan Saiksen kreikkalaisilla oli omat virkamiehensä ja lakinsa. Kaupungilla oli läheiset suhteet erityisesti Ateenaan, ja kaupunkeja yhdisti yhteinen Neith-Athenen kultti. Saiksen papit vaikuttavat olleen halukkaita yhdistämään itsensä ateenalaisiin löytämällä erilaisia yhtäläisyyksiä ateenalaisten ja egyptiläisten käytänteiden välillä.
Myöhempinä aikoina tunnettiin jopa tarina, että Kekrops olisi ollut saislainen ja perustanut Ateenan Saiksen siirtokuntana. Toisen version mukaan Sais olisikin ollut Ateenan siirtokunta. Diodoros kertoo epäjohdonmukaisesti kummatkin versiot. Toisen hän kertoo niin, että ateenalaiset olisivat rakentaneet Saiksen ennen Deukalionin tulvaa. Vaikka useimmat kreikkalaiset kaupungit tuhoutuivat tämän katastrofin seurauksena, kuten esimerkiksi Ateena, niin Sais ja monet muut Egyptin kaupungeista olisivat selviytyneet siitä. Timaioksessa ja Kritiaassa Platon kuitenkin torjuu ajatuksen suuresta tuhotulvasta, ja sanoo sen johtuneen suurista mutta paikallisista rankkasateista, antaen sille näin luonnollisen selityksen. Hän myös mainitsee kaupungin olleen Egyptiä 570–526 eaa. hallinneen Amasiksen syntymäpaikka.
Amasis rakennutti Saikseen monia julkisia rakennuksia ja laajensi Neithin temppeliä muun muassa rakennuttamalla siihen suuren porttirakennuksen. Hän myös siirrätti sinne Elefantinesta suuren pyhäkön, mihin meni kolme vuotta. Sitä ei kuitenkaan koskaan pystytetty Saikseen, ja kun Herodotos kävi Egyptissä, sen osat lojuivat edelleen maassa temppelin edustalla. Amasiksen jälkeen kaupungin merkitys väheni, eikä se ollut erityisen merkittävä sen enempää persialaisvallan aikana kuin hellenistisellä tai roomalaisellakaan kaudella.
Rakennukset ja löydökset
pienoiskuva|upright|[[Jean-François Champollionin piirros Saiksen raunioista vuodelta 1828.]]